Mediterrani de talents i de desitjos - Jiwar Barcelona
Africa Centre air project / Home / Construint veïnatges / PROJECTES / Xabaca
4 Oct, 2018 No hi ha comentaris
Exposició del fons d’artistes mediterranis de Jiwar a València
Inauguració de l’exposició el 4 d’octubre 2018 amb Emili Payà (director Octubre CCC), Chene Gómez (fundador CREART), Mireia Estrada (co-fundadora i directora Jiwar), Maite Ibáñez (Mostra Viva)
Les obres que veureu en aquesta mostra i els seus contextos de creació marquen profundament la nostra identitat com a projecte arrelat a un barri, a una ciutat i a una regió, la mediterrània, casa nostra.
Tant la col·laboració que des de 2012 tenim amb la fundació sud-africana Africa Centre i que ens ha permès acollir, entre d’altres, l’artista egipci -sudanès Amado Alfadni, com el nostre projecte Construint veïnatges, a través del qual hem conegut el talent de la fotògrafa Elif Gülen, com el projecte Xabaca, han traçat un camí de col·laboracions, descobertes i viatges d’anada i tornada que ens han nodrit intel·lectualment i humanament i que no voldrem mai deixar de compartir.
Aquest nostre Mediterrani convuls que ens interpel·la descaradament, perquè som germans i germanes de totes les Fatima, Elif, Farah, Amado, Mehdi, Yassine, batega intensament curull de talents i de somnis. L’aposta de Jiwar d’acollir i donar un espai als i les artistes i conèixer d’una altra manera, des dels imaginaris íntims dels seus creadors, la complexitat d’unes societats tan properes però a la vegada tan estereotipades i reduïdes a mers tòpics, és essencial per seguir essent qui som. Agraïm profundament a Mostra Viva l’oportunitat de compartir aquest preciós llegat.
Centre Octubre de Cultura Contemporània (València)
Mostra Viva del Mediterrani (4-28 d’octubre)
Més informació al lloc web del Centre Octubre:
Article anterior Convocatòria oberta per a residències d'hivernWinter residencies open callConvocatoria abierta para residencias de invierno Article posterior Artist Cynthia Grow - visualitzant la poesia de Salvador EspriuArtist Cynthia Grow - visualizing Salvador Espriu's poetryArtist Cynthia Grow - visualizando la poesía de Salvador Espriu